**Rheolydd Data: Sefydliad Cenedlaethol Dysgu a Gwaith/National Learning and Work Institute, 4th Floor, Arnhem House, 31 Waterloo Way, LE1 6LP**

**Swyddog Diogelu Data: Rob Gill, Sefydliad Cenedlaethol Dysgu a Gwaith/National Learning and Work Institute, 4th Floor, Arnhem House, 31 Waterloo Way, LE1 6LP**

Fel rhan o unrhyw broses recriwtio, mae'r sefydliad yn casglu ac yn prosesu data personol yn ymwneud ag ymgeiswyr am swyddi. Mae'r sefydliad yn ymroddedig i fod yn dryloyw am sut mae'n casglu ac yn defnyddio'r data hwnnw ac i gyflawni ei gyfrifoldebau diogelu data.

**Pa wybodaeth mae'r sefydliad yn ei chasglu?**

Mae'r sefydliad yn casglu amrywiaeth o wybodaeth amdanoch. Mae hyn yn cynnwys:

* eich enw, cyfeiriad a manylion cyswllt, yn cynnwys cyfeiriad e-bost a rhif ffôn;
* manylion eich cymwysterau, sgiliau, profiad a hanes cyflogaeth;
* gwybodaeth am lefel bresennol eich cyflog, yn cynnwys hawl i fudd-daliadau;
* p'un ai oes gennych anabledd y byddai angen i'r sefydliad wneud addasiadau rhesymol amdano yn ystod y broses recriwtio;
* gwybodaeth am eich hawl i weithio yn y Deyrnas Unedig; a
* gwybodaeth monitro cyfle cyfartal, yn cynnwys gwybodaeth am eich tarddiad ethnig, cyfeiriadedd rhywiol, iechyd, a chrefydd neu gredo.

Mae'r sefydliad yn casglu'r wybodaeth hon mewn amrywiaeth o ffyrdd. Er enghraifft, gallai data gael ei gynnwys mewn ffurflenni cais, CVs neu grynodebau gyrfa, eu cael o'ch pasbort neu ddogfennau adnabod arall, neu eu casglu drwy gyfweliadau neu fathau arall o asesu, yn cynnwys profion.

Bydd y sefydliad hefyd yn casglu gwybodaeth bersonol amdanoch gan drydydd partïon, megis tystlythyrau a gafwyd gan gyn gyflogwyr, gwybodaeth gan ddarparwyr gwiriad cefndir cyflogaeth a gwybodaeth o wirio cofnodion troseddol. Dim ond pan y gwnaed cynnig swydd i chi y bydd y sefydliad yn gofyn am wybodaeth gan drydydd parti a bydd yn eich hysbysu ei fod yn gwneud hynny.

Caiff data ei gadw mewn amrywiaeth o wahanol leoedd, yn cynnwys ar eich ffurflen gais, mewn systemau rheoli Adnoddau Dynol ac ar systemau TG arall (yn cynnwys SharePoint ac e-bost).

**Pam fod y sefydliad yn prosesu data personol?**

Mae angen i'r sefydliad brosesu data er mwyn cymryd camau ar eich cais cyn ymrwymo i gontract gyda chi. Mae hefyd angen iddo brosesu eich data i ymrwymo i gontract gyda chi.

Mewn rhai achosion, mae angen i'r sefydliad brosesu data i sicrhau ei fod yn cydymffurfio gyda'i ddyletswyddau cyfreithiol. Er enghraifft, mae angen iddo wirio fod ymgeisydd llwyddiannus yn gymwys i weithio yn y Deyrnas Unedig cyn i gyflogaeth ddechrau.

Mae gan y sefydliad diddordeb dilys mewn prosesu data personol yn ystod y broses recriwtio ac am gadw cofnodion o'r broses. Mae prosesu data gan ymgeiswyr swydd yn galluogi'r sefydliad i reoli'r broses recriwtio, asesu a chadarnhau os yw ymgeisydd yn addas ar gyfer cyflogaeth a phenderfynu i bwy i gynnig swydd. Gall hefyd fod angen i'r sefydliad brosesu data gan ymgeiswyr swydd i ymateb i hawliadau cyfreithiol ac amddiffyn rhagddynt.

Lle mae'r sefydliad yn dibynnu ar fuddiannau dilys fel rheswm dros brosesu data, mae wedi ystyried os yw hawliau a rhyddid gweithwyr cyflogedig yn drech na'r diddordebau hynny ai peidio, a daeth i'r casgliad nad ydynt.

Mae'r sefydliad yn prosesu gwybodaeth iechyd y mae ei hangen i wneud addasiadau rhesymol i'r broses recriwtio ar gyfer ymgeiswyr. Mae hyn er mwyn cyflawni ei ddyletswyddau a gweithredu hawliau penodol yng nghyswllt cyflogaeth.

Lle mae sefydliad yn prosesu categorïau arbennig eraill o ddata, megis gwybodaeth am darddiad ethnig, cyfeiriadedd rhywiol, iechyd, crefydd neu gredo, oedran, rhywedd neu statws priodasol, gwneir hyn ar gyfer dibenion monitro cyfle cyfartal gyda chaniatâd penodol ymgeiswyr swydd, y gellir ei ddiddymu ar unrhyw amser.

Ar gyfer rhai swyddi, mae'n ddyletswydd ar y sefydliad i geisio gwybodaeth am euogfarnau troseddol a throseddau. Pan mae'r sefydliad yn gofyn am yr wybodaeth hon, mae'n gwneud hynny oherwydd fod angen iddo gyflawni ei ddyletswyddau a gweithredu hawliau penodol yng nghyswllt cyflogaeth.

Os yw'ch cais yn aflwyddiannus, bydd y sefydliad yn cadw eich data personol ar ffeil am 9 mis rhag ofn y bydd cyfleoedd cyflogaeth yn y dyfodol a allai fod yn addas i chi. Bydd y sefydliad yn gofyn am eich caniatâd cyn iddo gadw eich data ar gyfer y diben hwn a rydych yn rhydd i ddiddymu eich caniatâd ar unrhyw amser.

**Pwy sydd â mynediad i ddata?**

Caiff eich gwybodaeth ei rhannu'n fewnol ar gyfer dibenion y gwaith recriwtio. Mae hyn yn cynnwys aelodau'r tîm Adnoddau Dynol a Recriwtio, rheolwyr a staff sy'n ymwneud â llunio rhestr hir a rhestr fer, cyfwelwyr (yn cynnwys cymheiriaid) sy'n cymryd rhan yn y broses recriwtio, rheolwyr yn y maes busnes gyda swydd wag a staff Technoleg Gwybodaeth/Cyllid os oes angen cael mynediad i'r data i gyflawni eu swyddi e.e. i dalu costau teithio ar gyfer cyfweliadau, yn dilyn cymeradwyaeth ffurfiol gan Dysgu a Gwaith.

Ni fydd y sefydliad yn rhannu eich data gyda thrydydd parti, os nad yw'ch cais am gyflogaeth yn llwyddiannus a'i fod yn cynnig cyflogaeth i chi. Bydd y sefydliad wedyn yn rhannu eich data gyda chyn gyflogwyr i gael tystlythyrau ar eich cyfer, darparwyr gwiriad cefndir cyflogaeth i gael gwiriadau cefndir angenrheidiol a'r Gwasanaeth Datgelu a Gwahardd i gael gwiriadau cofnodion troseddol angenrheidiol.

Ni fydd y sefydliad yn trosglwyddo eich data tu allan i'r Ardal Economaidd Ewropeaidd.

**Sut mae'r sefydliad yn diogelu data?**

Mae'r sefydliad yn cymryd diogelwch eich data o ddifrif. Mae ganddo bolisïau a mesurau rheoli mewnol yn eu lle i sicrhau na chaiff eich data ei golli, ei ddinistrio'n ddamweiniol, ei gamddefnyddio neu ei ddatgelu, ac nid oes gan neb fynediad iddo heblaw ein gweithwyr cyflogedig er mwyn cyflawni eu dyletswyddau yn briodol.

Mae manylion y polisïau hyn yn cynnwys Polisi Diogelu Data a Pholisi Technoleg Gwybodaeth Dysgu a Gwaith. Gellir cael copi o'r polisïau gan Rob Gill, Cyfarwyddwr Cynorthwyol Cyllid ac Adnoddau yn y Sefydliad Cenedlaethol Dysgu a Gwaith/ National Learning and Work Institute, 4th Floor, Arnhem House, 31 Waterloo Way, LE1 6LP.   
E-bost: Robert.gill@learningandwork.org.uk.

**Am ba mor hir mae'r sefydliad yn cadw data?**

Os yw'ch cais am gyflogaeth yn aflwyddiannus, bydd y sefydliad yn cadw eich data ar ffeil am 9 mis ar ôl diwedd y broses recriwtio berthnasol i'w ystyried ar gyfer cyfleoedd cyflogaeth yn y dyfodol. Ar ddiwedd y cyfnod hwnnw neu unwaith yr ydych yn diddymu eich caniatâd, caiff y data ei ddileu neu ei ddinistrio.

Os yw'ch cais am gyflogaeth yn llwyddiannus, caiff data personol a gasglwyd yn ystod y broses recriwtio ei drosglwyddo i'ch ffeil personél a'i gadw yn ystod eich cyflogaeth. Caiff y cyfnodau y caiff eich data eu cadw eu hysbysu i chi mewn hysbysiad preifatrwydd newydd pan gynigir contract cyflogaeth i chi.

**Eich hawliau**

Mae gennych nifer o hawliau fel gwrthrych data. Gallwch:

* gael mynediad i'ch data a chael copi ohono drwy wneud cais;
* ei gwneud yn ofynnol i'r sefydliad newid data anghywir neu anghyflawn;
* ei gwneud yn ofynnol i'r sefydliad ddileu neu beidio prosesu eich data, er enghraifft lle nad oes angen y data mwyach ar gyfer dibenion prosesu;
* gwrthwynebu prosesu eich data lle mae'r sefydliad yn dibynnu ar ei fuddiannau dilys fel y sail gyfreithiol ar gyfer prosesu; a
* gofyn i'r sefydliad beidio prosesu data am gyfnod os yw data yn anghywir neu os oes anghydfod os yw eich buddiannau yn drech na sail ddilys y sefydliad am brosesu data.

Os hoffech weithredu unrhyw un o'r hawliau hyn neu wneud cais mynediad at ddata gan y gwrthrych, cysylltwch â'r Tîm Adnoddau Dynol. E-bost: hr.team@learningandwork.org.uk

Os credwch nad yw'r sefydliad wedi cydymffurfio gyda'ch hawliau diogelu data, gallwch gwyno i'r Comisiynydd Gwybodaeth.

**Beth os nad ydych yn darparu data personol?**

Nid ydych dan unrhyw gyfrifoldeb statudol na chontract i ddarparu data i'r sefydliad yn ystod y broses recriwtio. Fodd bynnag, os nad ydych yn rhoi'r wybodaeth, efallai na all y sefydliad brosesu eich cais yn gywir neu o gwbl.

Nid ydych dan unrhyw gyfrifoldeb i roi gwybodaeth ar gyfer dibenion monitro cyfle cyfartal ac nid oes unrhyw ganlyniadau i'ch cais os dewiswch beidio darparu gwybodaeth o'r fath.

**Gwneud penderfyniadau awtomatig**

Nid yw prosesau recriwtio yn seiliedig yn llwyr ar wneud penderfyniadau awtomatig.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

##### Rwyf wedi darllen, deall a derbyn y telerau a nodir yn yr Hysbysiad Preifatrwydd yma.

##### Llofnod Ymgeisydd Swydd: ………………………………

##### Enw mewn Llythrennau Bras: ………………………………………..

##### Dyddiad: ……………………………………………..